4.pielikums

Ministru kabineta

2009.gada 7.aprīļa

noteikumiem Nr.300

Izziņa par atzinumos sniegtajiem iebildumiem

|  |
| --- |
| **Likumprojektam “Grozījumi Kredītiestāžu likumā** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Saskaņošanas dalībnieki | Tieslietu ministrija, Latvijas Finanšu nozares asociācija. |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | nav |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Likumprojekta 12. pantā ietvertā Kredītiestāžu likuma 29.1 panta otrā, trešā, ceturtā un piektā daļa:(2) Finanšu un kapitāla tirgus komisija var pieprasīt papildu informāciju, kas nepieciešama šā panta trešajā un ceturtajā daļā minētā izvērtējuma veikšanai. (3) Finanšu un kapitāla tirgus komisija atļauj pārvaldītājsabiedrībai būt par kredītiestādes mātes sabiedrību, ja:1) iekšējā kārtība un uzdevumu sadalījums grupā atbilst nolūkam nodrošināt atbilstību prasībām, kas noteiktas šajā likumā un ES regulā Nr. 575/2013, konsolidēti vai subkonsolidēti; 2) tās grupas organizatoriskā struktūra, kuras daļa ir pārvaldītājsabiedrība, neierobežo Finanšu un kapitāla tirgus komisijas iespējas efektīvi uzraudzīt meitas un mātes sabiedrības attiecībā uz individuālām, konsolidētām vai subkonsolidētām saistībām; 3) ir nodrošināta tās vadītāju un īpašnieku atbilstība attiecīgi šā likuma 24., 25. panta prasībām un 16. un 29. panta prasībām. (4) Pārvaldītājsabiedrībai nav nepieciešama šā panta trešajā daļā minētā atļauja, ja izpildās visi šādi nosacījumi:1) pārvaldītājsabiedrības pamatdarbība ir līdzdalības iegūšana meitas sabiedrībās;2) pārvaldītājsabiedrība nav noregulējuma vienība Kredītiestāžu un ieguldījumu brokeru sabiedrību darbības atjaunošanas un noregulējuma likuma izpratnē;3) kredītiestāde, kas ir meitas sabiedrība, ir norīkota par atbildīgo nolūkā konsolidēti nodrošināt grupas atbilstību prudenciālajām prasībām, un tai ir doti visi vajadzīgie līdzekļi un juridiskās pilnvaras efektīvai minēto pienākumu izpildei;4) pārvaldītājsabiedrība neiesaistās tādu ar pārvaldību, darbību vai finansēm saistītu lēmumu pieņemšanā, kas ietekmē grupu vai tās meitas sabiedrību, kura ir kredītiestāde, ieguldījumu brokeru sabiedrība vai finanšu iestādes;5) nav šķēršļu efektīvai grupas konsolidētajai uzraudzībai. (5) Finanšu un kapitāla tirgus komisija pieņem lēmumu par šā panta trešajā daļā minēto atļauju vai ceturtajā daļā minēto izņēmumu četru mēnešu laikā no brīža, kad ir saņemta pilnīga informācija lēmuma pieņemšanai, bet ne vēlāk kā sešu mēnešu laikā no pieteikuma iesniegšanas. | **Tieslietu ministrija**Projekta 12. pantā paredzēto Kredītiestāžu likuma (turpmāk – likums) 29.1 panta otrajā, trešajā, ceturtajā un piektajā daļā paredzēto regulējumu nepieciešams izvērtēt un savstarpēji saskaņot. Vēršam uzmanību, ka projekta 12. pantā paredzētā likuma 29.1 panta ceturtā daļa šobrīd ir izteikta tādējādi, ka jau ar likumu nosaka izņēmumus, kad atļauja nav nepieciešama. Tādējādi nav pietiekami saprotams, kādu lēmumu pieņems iestāde. Ja panta trešā un ceturtā daļa tiek saglabāta esošajā redakcijā, nepieciešams precizēt panta otro un ceturto daļu, izslēdzot tajās iekšējo atsauci par ceturto daļu. Papildus norādām, ka Administratīvā procesa likuma 64. panta pirmā daļa paredz, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai. Tieslietu ministrija pieļauj cita termiņa noteikšanu likumā, bet par to jāsniedz skaidrojums projekta anotācijā. Vienlaikus projekta anotācijā jāsniedz skaidrojums par projekta 50. pantā paredzētajā likuma 112.4 pantā noteikto četru mēnešu lēmuma pieņemšanas termiņu.  | **Iebildums daļēji ņemts vērā****Par iekšējām atsaucēm**Projekta 12. pantā ietvertajā likuma 29.1panta ceturtajā daļā paredzēti izņēmumi. Tomēr, lai Finanšu un kapitāla tirgus komisija (turpmāk – FKTK) varētu konstatēt, ka šie izņēmumi konkrētajā gadījumā ir piemērojami, ir nepieciešams saņemt pilnvērtīgu informāciju no pārvaldītājsabiedrības. Proti, pārvaldītājsabiedrībai ir pienākums vērsties FKTK ar attiecīgu iesniegumu un informāciju ne tikai gadījumā, kad tā vēlas saņemt trešajā daļā minēto atļauju, bet arī gadījumā, ja pārvaldītājsabiedrība uzskata, ka uz to attiecas šā panta ceturtajā daļā minētie izņēmumi. Pārvaldītājsabiedrība nevar paļauties uz to, ka tā uzskata, ka atbilst izņēmumiem. FKTK šajā gadījumā, pamatojoties uz pārvaldītājsabiedrības iesniegtajiem dokumentiem, pieņems lēmumu vai nu par atļauju kļūt par pārvaldītājsabiedrību vai arī lēmumu par to, ka uz pārvaldītājsabiedrību ir attiecināmi likumā noteiktie izņēmumi. Turklāt FKTK ir arī pienākums regulāri pārliecināties, vai pārvaldītājsabiedrība joprojām atbilst izņēmumiem, t. sk. nepieciešamības gadījumā pieprasot arī attiecīgu informāciju pārvaldītājsabiedrībai. Šāds regulējums savlaicīgi novērš iespējamās konfliktsituācijas, kad pārvaldītājsabiedrība uzskata, ka tā varētu atbilst izņēmumiem, bet FKTK tam nepiekrīt. Šāds regulējums arī tieši izriet no Eiropas Parlamenta un Padomes 2019. gada 20. maija direktīvas (ES) 2019/878, ar ko groza Direktīvu 2013/36/ES attiecībā uz atbrīvotajām sabiedrībām, finanšu pārvaldītājsabiedrībām, jauktām finanšu pārvaldītājsabiedrībām, atalgojumu, uzraudzības pasākumiem un pilnvarām, kā arī kapitāla saglabāšanas pasākumiem (turpmāk – Direktīva (ES) 2019/878) 21a. panta.**Par termiņu**Projekta 12. pantā ietvertajā likuma 29.1 panta piektajā daļā ir noteikts attiecīgi 4 vai 6 mēnešu termiņš lēmuma pieņemšanai. Šāds maksimālais termiņš ir noteikts vienots visām dalībvalstīm. Šāds termiņš ir nepieciešams, jo pārvaldītājsabiedrības izvērtēšanas procesā ir jāapstrādā un jāizvērtē liela apjoma informācija, kā arī pārvaldītājsabiedrības izvērtēšana vienmēr ir saistīta ar dalībvalstu un Eiropas Centrālās bankas savstarpējo sadarbību un koordinētu lēmumu pieņemšanu. Izvērtēšanas procesā var tikt iesaistītas pat vairākas attiecīgās uzraudzības iestādes.Turklāt uz likuma 29.1 panta piektajā daļā paredzēto termiņu nav attiecināms “noklusēšanas princips”, jo pat gadījumā, ja FKTK nepieņems lēmumu minētajā termiņā, pārvaldītājsabiedrība pēc termiņa notecējuma nevar uzskatīt, ka tai ir piešķirta atļauja. | Papildināta anotācija ar tekstu:“Projekta 12. pantā ietvertajā likuma 29.1 panta piektajā daļā ir noteikts attiecīgi 4 vai 6 mēnešu termiņš lēmuma pieņemšanai. Šāds maksimālais termiņš ir noteikts vienots visām dalībvalstīm. Šāds termiņš ir nepieciešams, jo pārvaldītājsabiedrības izvērtēšanas procesā ir jāapstrādā un jāizvērtē liela apjoma informācija, kā arī pārvaldītājsabiedrības izvērtēšana vienmēr ir saistīta ar dalībvalstu un Eiropas Centrālās bankas savstarpējo sadarbību un koordinētu lēmumu pieņemšanu. Izvērtēšanas procesā var tikt iesaistītas pat vairākas attiecīgās uzraudzības iestādes.”. |
| 2. | Likumprojekta 50. pantā ietvertā Kredītiestāžu likuma 112.4 panta astotā daļa:“(8) Šā panta pirmajā daļā minētos lēmumus var pārsūdzēt Administratīvajā apgabaltiesā.” | **Tieslietu ministrija**Projekta 50. pantā paredzēto likuma 112.4 panta astoto daļu nepieciešams izvērtēt un piedāvājam no projekta izslēgt. Vēršam uzmanību, ka likuma 99.1 panta trešā daļa paredz, ka Finanšu un kapitāla tirgus komisijas administratīvo aktu, kas izdots saskaņā ar šo likumu, var pārsūdzēt Administratīvajā apgabaltiesā. Tiesa lietu izskata kā pirmās instances tiesa. Lieta tiek izskatīta triju tiesnešu sastāvā. Administratīvās apgabaltiesas spriedumu var pārsūdzēt, iesniedzot kasācijas sūdzību. Tādējādi minētā pārsūdzēšanas kārtība ir attiecināma uz visiem likumā noteiktiem administratīvo aktu pārsūdzēšanas gadījumiem un regulējums nav jādublē pie atsevišķiem lēmumiem. | **Iebildums ņemts vērā** | Izslēgta likumprojekta 50. pantā ietvertā Kredītiestāžu likuma 112.4 panta astotā daļa. |
| 3. | Likumprojekta 58. pantā ietvertā Kredītiestāžu likuma pārejas noteikumu 87. punkts:87. Grozījumi šā likuma 35.29, 35.30, 35.31, 35.34, 35.35 un 35.36 pantā attiecībā uz sviras rādītāja rezerves prasību stājas spēkā no 2023. gada 1. janvāra. | **Tieslietu ministrija**Projekta 58. pantā paredzēto likuma pārejas noteikumu 87. punktu un tajā noteikto termiņu – 2023. gada 1. janvāris – nepieciešams papildus izvērtēt, ņemot vērā to, ka Finanšu un kapitāla tirgus komisijas kompetenci pārņems Latvijas Banka, bet Finanšu un kapitāla tirgus komisija tiks likvidēta. Nav pieļaujams, ka 2023. gada 1. janvārī stājas spēkā regulējums par iestādi, kuras nav. Vienlaikus visu projektā paredzēto regulējumu nepieciešams saskaņot ar likumprojektu “Grozījumi Kredītiestāžu likumā”, ar kuru tiek paredzēta Finanšu un kapitāla tirgus komisijas kompetences nodošanu Latvijas Bankai, lai neveidotos juridiskas (neatbilstošas iekšējās atsauces) vai tehniskas (pantu numerācija) kļūdas. | **Iebildums daļēji ņemts vērā**Šī likumprojekta uzdevums ir pārņemt Direktīvas (ES) 2019/878) prasības.Tieslietu ministrijas norādītais jautājums tiek risināts ar likumprojektu par Latvijas Bankas un Finanšu un kapitāla tirgus komisijas apvienošanas likumu un ar to saistītajiem likumu grozījumiem, tajā skaitā, Kredītiestāžu likumā. |  |
| 4. | Likumprojekta 1. pantā ietvertā Kredītiestāžu likuma 1. panta pirmās daļas 68. punkts:“68) **ārpakalpojums** – jebkura līgumiska vienošanās starp kredītiestādi un ārpakalpojuma sniedzēju, kas paredz šim ārpakalpojuma sniedzējam veikt noteiktu procesu, pakalpojumu vai citu darbību, ko citādi veiktu pati kredītiestāde;”. | **Latvijas Finanšu nozares asociācija**Lūdzam izvērtēt, vai likumprojekta 1.panta 68.punktā paredzētā ārpakalpojuma definīcija nav pretrunā ar 10.1 panta otrajā daļā noteikto skaidrojumu.Papildus izsakām priekšlikumu apsvērt, vai likumā, līdzīgi kā attiecīgo EBA vadlīniju par ārpakalpojumiem 26.lapā, nebūtu jānosaka vai arī jādeleģē noteikt tas, kas nav uzskatāms par ārpakalpojumu. | **Iebildums daļēji ņemts vērā**Lai novērstu pretrunas no Kredītiestāžu likuma 10.1 panta izslēdzama otrā daļa.Nav plānots papildināt Kredītiestāžu likumu ar izsmeļošu sarakstu par to, kas nav uzskatāms par ārpakalpojumu, jo šo aspektu paredzēts precizēt FKTK normatīvajos noteikumos. | Izslēgta Kredītiestāžu likuma 10.1 panta otrā daļa. |
| 5.  | Likumprojekta 1. pantā ietvertais Kredītiestāžu likuma 1. panta trešās daļas 8. punkts:“8) **jaukta finanšu pārvaldītājsabiedrība** – ES regulas Nr. 575/2013 4. panta 1. punkta 21. apakšpunkta izpratnē.”. | **Latvijas Finanšu nozares asociācija**Likumprojekts paredz likumu papildināt jēdzienu “jaukta finanšu pārvaldītājsabiedrība”, dodot attiecīgu norādi uz regulu, kas savukārt dod norādi uz direktīvu. Lūdzam apsvērt, vai šis jēdziens šajā likumā tiks lietots tādā pat izpratnē kā Finanšu konglomerātu likumā, kur tas skaidrots izvērsti bez norādes uz ES tiesību aktiem. | **Iebildums ņemts vērā** Likumprojektā paredzētajai definīcijai ir tāda pati nozīme kā Finanšu konglomerātu likumā. | Likumprojekta 1. pantā ietvertais Kredītiestāžu likuma 1. panta trešās daļas 8. punkts izteikts šādā redakcijā:“8) **jaukta finanšu pārvaldītājsabiedrība** – jaukta finanšu pārvaldītājsabiedrība Finanšu konglomerātu likuma izpratnē.”. |
| 6.  | Likumprojekta 3. pantā ietvertā Kredītiestāžu likuma 10.1 panta piektā daļa:(5) Pirms nozīmīga ārpakalpojuma saņemšanas kredītiestāde iesniedz Finanšu un kapitāla tirgus komisijai motivētu rakstveida iesniegumu par plānoto ārpakalpojuma saņemšanu. Iesniegumam pievieno ārpakalpojuma politikas, procedūras aprakstu, ja tāds jau iepriekš nav iesniegts Finanšu un kapitāla tirgus komisijai, un ārpakalpojuma līguma oriģinālu vai tā apliecinātu kopiju. | **Latvijas Finanšu nozares asociācija**Likumprojekta 10.1 pants paredz jēdzienu nozīmīgs ārpakalpojums. Pants šo jēdzienu nedefinē, bet noteic, ka Finanšu un kapitāla tirgus komisija izdos kārtību, kā tos identificēt. Lūdzam apsvērt iespēju likuma līmenī sniegt kādu ievirzi un izvērtēt, vai komisija noteikts tikai kārtību vai arī kritērijus šādu pakalpojumu identificēšanai. | **Iebildums nav ņemts vērā**Deleģējumā FKTK izdot normatīvos noteikumos ārpakalpojumu izmantošanas ietvaram tika papildus ietverta īpaša atsauce precizēt nozīmīga ārpakalpojuma noteikšanas kārtību. Nav plānots likumā papildus sniegt skaidrojumu. |  |
| 7. | –  | **Latvijas Finanšu nozares asociācija**Lūdzam skaidrot un, ja nepieciešams papildināt likumprojektu, vai likuma 10.1 panta sestā daļa attieksies uz visiem ārpakalpojumiem vai tikai nozīmīgiem ārpakalpojumiem. | **Iebildums ņemts vērā** | Papildināta anotācija ar skaidrojumu:Likuma 10.1 panta sestā daļa paredz vispārējus pamatprincipus, kuri ietverami ārpakalpojuma līgumā. Šie principi attiecināmi uz jebkura veida ārpakalpojumu, t.sk. tādu, kas nav identificējams kā nozīmīgs. |
| 8. | Likumprojekta 3. pantā ietvertā Kredītiestāžu likuma 10.1 panta devītā daļa:“Ārpakalpojumu sniedzējs uzsāk sniegt kredītiestādei nozīmīgu ārpakalpojumu, ja kredītiestāde 30 darbdienu laikā no šā panta piektajā daļā minētā iesnieguma iesniegšanas dienas nav saņēmusi Finanšu un kapitāla tirgus komisijas aizliegumu saņemt ārpakalpojumu.”. | **Latvijas** **Finanšu nozares asociācija**Likuma 10.1 panta devītā daļa šobrīd paredz, ka ārpakalpojumu sniedzējs uzsāk sniegt kredītiestādei ārpakalpojumu, ja kredītiestāde 30 dienu laikā no šā panta piektajā daļā minētā iesnieguma iesniegšanas dienas nav saņēmusi Finanšu un kapitāla tirgus komisijas aizliegumu saņemt ārpakalpojumu. Likumprojektā šo termiņu paredzēts aizstāt ar darbdienām. Kredītiestādes praksē saskaras ar situāciju, ka skaņošana ieilgst pat uz vairākiem mēnešiem, jo ar katru saņemtu papildus jautājumu no komisijas 30 dienu skaitīšana tiek sākta no jauna. Ja tagad šo termiņu pagarina uz darba dienām, tad attiecīgi pagarinās saskaņošanas procesu vēl vairāk. Līdz ar to likumprojektā vai tā anotācijā ir jānosaka, ka katrs papildus jautājums, nenozīmē, ka skaņošana atsākas no sākuma. | **Iebildums nav ņemts vērā** Minētā norma paredz, ka 30 darbdienās FKTK izskata kredītiestādes iesniegto iesniegumu – tā neparedz uzsākt laika atskaiti pieprasot jaunu informāciju. Ja kredītiestādes iesniegums satur visu likumā minēto informāciju un šie dokumenti ir atbilstoši prasībām un skaidri un saprotami sagatavoti, tad tie tiek izskatīti noteiktajā termiņā. Ja iesniegtā informācija nav pilnīga, tad var uzskatīt, ka atbilstošs iesniegums nav ticis iesniegts. Termiņā pagarināšana no 30 dienām un 30 darbdienām nav veidota ar mērķi kavēt procesus, bet gan tas paredz pienācīgu laiku izvērtēt nozīmīga ārpakalpojuma atbilstību prasībām. |   |
| 9. | Likumprojekta 40. pantā ietvertā Kredītiestāžu likuma 50.9 panta otrā daļa:“(2) Kredītiestāde, kas ir pakļauta konsolidētajai uzraudzībai saskaņā ar ES regulas Nr. 575/2013 pirmās daļas II sadaļas prasībām, ievēro šā likuma 34.1, 34.2, 34.3 un 49.1 panta prasības konsolidācijas grupas līmenī vai subkonsolidēti un nodrošina, ka tās iekšējās kontroles sistēma ir konsekventa, labi integrēta un īstenota visās meitas sabiedrībās, tostarp arī tajās, kas nav iekļautas konsolidācijas grupā saskaņā ar ES regulas Nr. 575/2013 pirmās daļas II sadaļas prasībām, ieskaitot tās, kas veic uzņēmējdarbību ārzonas finanšu centros, kā arī nodrošina visu uzraudzībai nepieciešamo datu un informācijas sagatavošanu. Šā likuma 34.1, 34.2, 34.3 un 49.1 panta prasības nav saistošas meitas sabiedrībām, kurām ir noteiktas attiecīgas savas darbības nozarei specifiskas prasības individuāla līmenī. Ar Finanšu un kapitāla tirgus komisijas atļauju kredītiestāde var neievērot šā likuma 34.1, 34.2, 34.3 un 49.1 panta prasības ārvalsts meitas sabiedrībās, kas nav iekļautas konsolidācijas grupā atbilstoši ES regulas Nr. 575/2013 pirmās daļas II sadaļas prasībām, ja kredītiestāde var pierādīt, ka šīs prasības neatbilst meitas sabiedrības reģistrācijas valsts tiesību aktiem.”. | **Latvijas** **Finanšu nozares asociācija**Likumprojektā paredzētajā 50.9 pants regulē jautājumus par noteiktu regulējošo prasību nepiemērošanu individuāli, jo tās tiek ievērotas konsolidācijas grupas līmenī. Lūdzam plašāk skaidrot anotācijā, kā piemērojams šā panta otrās daļas teikums, kas noteic, ka “*šā likuma 34.1, 34.2, 34.3 un 49.1 panta prasības nav saistošas meitas sabiedrībām, kurām ir noteiktas attiecīgas savas darbības nozarei specifiskas prasības individuāla līmenī*.” | **Iebildums ņemts vērā** | Papildināta anotācija ar tekstu:“meitas sabiedrības, kas nav iestādes un tādējādi pašas neietilpst Direktīvas 2013/36/ES darbības jomā, individuāli var piemērot citas iekšējas kontroles sistēmai un atalgojumam izvirzītās prasības, saskaņā ar attiecīgajiem nozares tiesību aktiem, kas prevalē”. |
| 10. | Likumprojekta 58. pantā ietvertā Kredītiestāžu likuma pārejas noteikumu 90. punkts:“90. Šā likuma 29.1 pantā minētā pārvaldītājsabiedrība, kas jau pastāv līdz 2019. gada 27. jūnijam, saņem apstiprinājumu šā likuma 29.1 panta kārtībā līdz 2021. gada 28. jūnijam.”. | **Latvijas** **Finanšu nozares asociācija**Likumprojektā paredzētais pārejas noteikumu 90.punkts paredz, ka šā likuma 29.1 pantā minētā pārvaldītājsabiedrība, kas jau pastāv līdz 2019. gada 27. jūnijam, saņem apstiprinājumu šā likuma 29.1 panta kārtībā līdz 2021. gada 28. jūnijam. Tomēr nav skaidrs, kāds process piemērojams sabiedrībai, kura būtu izveidota starplaikā starp šiem datumiem, kā arī tas, vai no likumprojekta izriet kādas prasības šādai sabiedrībai.  | **Iebildums nav ņemts vērā**Pārvaldītājsabiedrībām, kas izveidotas pēc 2019. gada 27. jūnija attiecināms likumprojektā paredzētais regulējums bez pārejas perioda, jo netiek paredzēti izņēmumi.Tieši šādu pārejas periodu paredz Direktīva (ES) 2019/878 attiecībā uz visām dalībvalstīm. Arī citām dalībvalstīm bija neskaidrības par šo pārejas periodu, bet Eiropas Komisijas nostāja bija nemainīga, ka uz pārvaldītājsabiedrībām, kas izveidotas pēc 2019. gada 27. jūnija neattiecas pārejas periods. Proti, šādām pārvaldītājsabiedrībām uzreiz ir piemērojams jaunais regulējums. Apstāklis pamatojas arī ar to, ka “jaunās pārvaldītājsabiedrības” kopumā jau ir informētas par šādu prasību pastāvēšanu un ieviešanu, tāpēc tās jau laicīgi spēj gatavoties jauno prasību ievērošanai, neskatoties uz to, ka nacionāli nav pieņemts likums. Turklāt pārvaldītājsabiedrības jautājums ir neizbēgami saistīts ar būtiskas līdzdalības jautājumu. Tāpēc pārvaldītājsabiedrība, kas ieguvusi būtisko līdzdalību pēc direktīvas pieņemšanas, jau līdzdalības iegūšanas procesā ir informēta par jauno prasību attiecināšanu no projekta spēkā stāšanās brīža. Pēc FKTK rīcībā esošās informācijas Latvijā nav šādu pārvaldītājsabiedrību, kuras ietekmētu pārejas periods. |  |
| 11. | –  | **Latvijas** **Finanšu nozares asociācija**Lūdzam pārejas noteikumos precizēt, kad tiks izdoti Finanšu un kapitāla tirgus komisijas noteikumi par ārpakalpojumiem, ņemot vērā EBA vadlīniju par ārpakalpojumiem ieviešanas termiņu.  | **Iebildums nav ņemts vērā**Ierastā prakse ir izdot FKTK normatīvos noteikumus 5-6 mēnešu laikā no likuma, kas satur attiecīgās deleģējuma normas, spēkā stāšanās datuma. |  |
| 12. | –  | **Latvijas** **Finanšu nozares asociācija**CRD V direktīva noteiktos gadījumos ļauj nepiemērot atsevišķus atalgojuma politikas ierobežojumus. Lūdzu anotācijā skaidrot, vai un kur šis jautājums tiks regulēts, izmantojot direktīvas paredzēto izņēmumu. | **Iebildums ņemts vērā** | Anotācija papildināta ar tekstu:“Kredītiestāžu likumā FKTK ir deleģētas tiesības noteikt prasības atalgojuma politikai un Dirketīvā (ES) 2019/878 paredzētie izņēmumi, kas ļauj attiecīgos gadījumos nepiemērot atsevišķas atalgojuma politikai noteiktās prasības un ierobežojumus, tiks ieviesti FKTK normatīvajos noteikumos”. |
| Atbildīgā amatpersona |  |
|  | (paraksts)\* |
|  |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dina Buse

|  |
| --- |
| (par projektu atbildīgās amatpersonas vārds un uzvārds) |
| Finanšu tirgus politikas departamenta direktores vietniece, Kredītiestāžu un maksājumu pakalpojumu politikas nodaļas vadītāja |
| (amats) |
| Tālrunis: 67095535 |
| (tālruņa un faksa numurs) |
| Dina.Buse@fm.gov.lv |
| (e-pasta adrese) |

Mucenieks, 67083935

davids.mucenieks@fm.gov.lv